open-index/open-wikipedia-markdown huggingface dataset:
প্রথম সাংবিধানিক যুগ

**প্রথম সাংবিধানিক যুগ** (; ) দ্বারা উসমানীয় সাম্রাজ্যের প্রথম সাংবিধানিক রাজতন্ত্রের যুগকে বোঝানো হয়। তরুণ উসমানীয়দের দ্বারা লিখিত *[[কানুন-ই ইসাসি]]* ঘোষণার মাধ্যমে ১৮৭৬ সালের ২৩ নভেম্বর এই যুগ শুরু হয় এবং ১৮৭৮ সালের ১৩ ফেব্রুয়ারি তা সমাপ্ত হয়। এসময় সুলতান দ্বিতীয় আবদুল হামিদ উসমানীয় সংসদ ও সংবিধান স্থগিত করেন এবং সার্বভৌম রাজতন্ত্র পুনস্থাপন করেন।

প্রথম সাংবিধানিক যুগে কোনো দলীয় ব্যবস্থা ছিল না। এই সময় উসমানীয় সংসদকে জনগণের কন্ঠস্বর হিসেবে দেখা হত কিন্তু তা রাজনৈতিক দল বা প্রতিষ্ঠান ছিল না।

অন্তর্বর্তীকালীন নির্বাচনী বিধি অনুযায়ী সংসদ নির্বাচন অনুষ্ঠিত হত। উসমানীয় সংসদ দুই কক্ষ বিশিষ্ট ছিল। নিম্নকক্ষের নাম ছিল মজলিস-ই মেবুসান এবং উচ্চকক্ষের নাম ছিল মজলিস-ই আয়ান। প্রদেশের প্রশাসনিক কাউন্সিল কর্তৃক নিম্নকক্ষের সদস্যরা নির্বাচিত হতেন।

প্রদেশসমুহে সাধারণ পরিষদ গঠিত হওয়ার পর পরিষদ থেকে নিম্নকক্ষের সদস্য নির্বাচিত করা হত। এই কক্ষে ১১৫জন সদস্য ছিলেন। তারা সাম্রাজ্যের মিল্লাত ব্যবস্থা বণ্টনের প্রতিফলন ঘটাতেন। দ্বিতীয় নির্বাচনে মুসলিম মিল্লাত থেকে ৬৯ জন এবং অমুসলিম মিল্লাত (ইহুদি, ফানারিওট, আর্মেনীয়) থেকে ৪৬ জন প্রতিনিধি নির্বাচিত হয়েছিলেন।

সংসদের উচ্চকক্ষ সুলতান কর্তৃক নির্বাচিত হতেন। এই কক্ষে ২৬ জন সদস্য ছিলেন। উজিরে আজম ছিলেন উচ্চকক্ষের স্পিকার।

১৮৭৭ থেকে ১৮৭৮ সালের মধ্যে দুইটি নির্বাচন অনুষ্ঠিত হয়েছে।

## গণ্যমান্য ব্যক্তিবর্গ‌
* মুহাম্মদ রুশদি পাশা
* হুসাইন আভনি পাশা
* মিদহাত পাশা
* সুলাইমান পাশা

## আরও দেখুন
* তুরস্কের সাংবিধানিক ইতিহাস
* উসমানীয় সাম্রাজ্যের নির্বাচন
* দ্য ওটোমান'স: ইউরোপ'স মুসলিম এম্পেরর্স‌
* দ্বিতীয় সাংবিধানিক যুগ

বিষয়শ্রেণী:উসমানীয় সাম্রাজ্যের রাজনৈতিক ইতিহাস
বিষয়শ্রেণী:উসমানীয় সাম্রাজ্যের রাজনীতি
বিষয়শ্রেণী:১৮৭০-এর দশকে উসমানীয় সাম্রাজ্য
বিষয়শ্রেণী:উসমানীয় সাম্রাজ্যে সংস্কার
বিষয়শ্রেণী:দ্বিতীয় আব্দুল হামিদ
বনু আব্বাস

**বনু আব্বাস** (আরবি: بنو عباس) হলো আরবের একটি গোত্র। এই গোত্রের সদস্যরা আব্বাস ইবনে আবদুল মুত্তালিবের বংশধর। বনু আব্বাসের খলিফাগণ প্রায় পাঁচ শতাব্দী মুসলিম উম্মাহর নেতৃত্ব দিয়েছিলেন (৭৫০ সাল থেকে ১২৫৮ সালে বাগদাদ নগরীর পতন পর্যন্ত); যা আব্বাসীয় খিলাফত নামে পরিচিত।

## পূর্বপুরুষ
বনু আব্বাস হল ইসলামের শেষ নবী মুহাম্মাদ-এর সাহাবী ও চাচাতো ভাই এবং প্রথম যুগের মুফাসসির আবদুল্লাহ ইবনে আব্বাস-এর বংশধর। তাদের বংশলতিকা হাশিম ইবনে আবদ মনাফের সাথে মিলিত হয়েছে, তাই আদনানের সাথে তাদের বংশের সম্পর্ক নিম্নরূপ: আবদুল্লাহ ইবনে আব্বাস ইবনে&nbsp;আবদুল মুত্তালিব ইবনে হিশাম ইবনে আবদ মনাফ ইবনে কুসাই ইবনে কিলাব ইবনে মুররাহ ইবনে কা’ব ইবনে লুয়াই ইবনে গালিব ইবনে ফিহর ইবনে মালিক ইবনে আন নাদর ইবনে কিনানা ইবনে খুজাইমা ইবনে মুদরিকা ইবনে ইলিয়াস ইবনে মুদার ইবনে নিযার ইবনে মায়াদ ইবনে আদনান।

## উল্লেখযোগ্য সদস্য
* আবুল আব্বাস আস সাফাহ, আব্বাসীয় খিলাফতের প্রথম খলিফা;
* আবু জাফর আবদুল্লাহ ইবনে মুহাম্মাদ আল মানসুর, দ্বিতীয় আব্বাসীয় খলিফা।

## আরও দেখুন
* বনু হাশিম;
* বনু উমাইয়া।

## তথ্যসূত্র

বিষয়শ্রেণী:ইসলামের ইতিহাস
বিষয়শ্রেণী:আরবের গোত্র
বিষয়শ্রেণী:বনু হাশিম
বিষয়শ্রেণী:আব্বাসীয়
বিষয়শ্রেণী:আরব রাজবংশ
বিষয়শ্রেণী:মুসলিম রাজবংশ
উসমানের তলোয়ার

**উসমানের তলোয়ার** (; ) ছিল উসমানীয় সুলতানদের অভিষেকের সময় ব্যবহৃত রাষ্ট্রীয় তলোয়ার। এই তলোয়ারকে উসমানীয় রাজবংশের প্রতিষ্ঠাতা প্রথম উসমানের নামে নামকরণ করা হয়েছে। প্রথম উসমানের পৃষ্ঠপোষক ও শ্বশুর শাইখ এদেবালি কর্তৃক তাকে তলোয়ার প্রদানের মাধ্যমে এই প্রথার চর্চা শুরু হয়। একজন সুলতানের সিংহাসনে আরোহণের দুই সপ্তাহের মধ্যে তলোয়ার প্রদানের অনুষ্ঠান সম্পন্ন হত। রাজধানী কনস্টান্টিনোপলের আইয়ুব সুলতান মসজিদে অভিষেক সম্পন্ন হত। সাহাবি আবু আইয়ুব আনসারির সম্মানে সুলতান দ্বিতীয় মুহাম্মদ আইয়ুব মাজার কমপ্লেক্স নির্মাণ করেছিলেন। আবু আইয়ুব আনসারি ৭ম শতাব্দীতে কনস্টান্টিনোপল অবরোধের সময় মারা যান। এই স্থানকে পবিত্র গণ্য করা হত এবং এখানে তলোয়ার প্রদানের অনুষ্ঠান সম্পন্ন হত।

তলোয়ার প্রদানের প্রতীকি অর্থ রয়েছে। এর দ্বারা বোঝানো হয় যে সুলতানকে অর্পিত দপ্তর প্রথমত একজন যোদ্ধার দপ্তর। মৌলভি তরিকার দরবেশ কোনিয়ার শরিফ সুলতানকে এই তলোয়ার প্রদান করতেন। এজন্য তাকে কনস্টান্টিনোপলে আসতে হত। প্রথম উসমান ১২৯৯ সালের কোনিয়ায় বসবাস শুরু করার পর থেকে এই তরিকার সুফিদের জন্য এই সম্মান সংরক্ষিত ছিল। পরবর্তীতে রাজধানী প্রথমে বুরসা ও এরপর কনস্টান্টিনোপলে স্থানান্তর করা হয়।

১৯ শতকের শেষভাগ পর্যন্ত আইয়ুব মসজিদে অমুসলিমদের প্রবেশাধিকার এবং অনুষ্ঠান দেখার অনুমতি ছিল না। পঞ্চম মুহাম্মদ সর্বপ্রথম এই প্রথা থেকে সরে আসেন। তার অভিষেক অনুষ্ঠানে বিভিন্ন ধর্মবিশ্বাসের মানুষ অংশ নেয়। ১৯০৯ সালের ১০ মে অনুষ্ঠিত এই অভিষেক অনুষ্ঠানে শাইখুল ইসলাম, গ্রীক পেট্রিয়ার্ক‌, প্রধান রেবাই ও আর্মেনীয় চার্চের প্রতিনিধিরা উপস্থিত ছিলেন। অমুসলিমদের প্রবেশাধিকারের ফলে *[[নিউ ইয়র্ক টাইমস]]* বিস্তারিত বিবরণ লেখার সুযোগ পায়। পঞ্চম মুহাম্মদের ভাই ও উত্তরসুরি ষষ্ঠ মুহাম্মদ অনুষ্ঠান ধারণ করার অনুমতিও প্রদান করেছিলেন। তিনি শেষ উসমানীয় সুলতান হওয়ায় এরপর আর কোনো অনুষ্ঠান ধারণ করা হয়নি।

## তথ্যসূত্র

## গ্রন্থপঞ্জি
* 
* 
* 

বিষয়শ্রেণী:আনুষ্ঠানিক অস্ত্র
বিষয়শ্রেণী:মধ্যপ্রাচ্যের তলোয়ার
বিষয়শ্রেণী:ব্যক্তিগত অস্ত্র
বিষয়শ্রেণী:উসমানীয় পোশাক
বিষয়শ্রেণী:রিগালিয়া
বিষয়শ্রেণী:তোপকাপি প্রাসাদ
জন সি. উডস

**জন ক্লারেন্স উডস** (৫ জুন ১৯১১ – ২১ জুলাই ১৯৫০) ছিলেন যুক্তরাষ্ট্রের সেনাবাহিনীর একজন মাস্টার সার্জেন্ট। ১৯৪৬ সালের ১৬ অক্টোবর তিনি ও জোসেফ মাল্টা উভয়ে নুরেমবার্গ‌ বিচারে মৃত্যুদন্ডপ্রাপ্ত থার্ড রাইখের দশজন শীর্ষ নেতার ফাঁসির সময় জল্লাদের দায়িত্বপালন করেছেন।

উডস কানসাসের উইচিটায় জন্মগ্রহণ করেন। ১৯২৯ সালের ৩ ডিসেম্বর তিনি যুক্তরাষ্ট্রের নৌবাহিনীতে যোগ দেন। কয়েকমাস পর তিনি ছুটি না নিয়ে অনুপস্থিত ছিলেন। কোর্ট মার্শালে তিনি দোষী সাব্যস্ত হন এবং ১৯৩০ সালের ২৩ এপ্রিল একটি সাইকিয়াট্রিক বোর্ড তাকে পরীক্ষা করে। এরপর তিনি চাকরিচ্যুত হন। ১৯৪৩ সালের আগস্টে সেনাবাহিনীতে যোগ দেয়ার পূর্বে তিনি নির্মাণ শ্রমিক হিসেবে কাজ করেছেন। এছাড়াও ১৯৪০ সালে সিলেক্টিভ সার্ভিসে কাজ করার সময় কানসাসের ইউরেকায় একটি দোকানে খন্ডকালীন চাকরি করেছেন। তিনি হেজেল উডস নামক এক নার্সকে বিয়ে করেছিলেন। তবে তাদের কোনো সন্তান ছিল না।

ডি-ডে'র পূর্বে ইউরোপীয় রণাঙ্গনে ফাঁসির মাধ্যমে মার্কিন সামরিক মৃত্যুদন্ডগুলি শুধু ইংল্যান্ডে কার্যকর হত এবং বেসামরিক জল্লাদ থমাস পিয়েরপয়েন্ট, তার সহকারী আলবার্ট পিয়েরপয়েন্ট ও অন্যান্য ব্রিটিশ ব্যক্তিরা এগুলি কার্যকর করতেন। ১৯৪৪ সালের হেমন্তে ফাঁসিতে ঝুলিয়ে মৃত্যুদন্ড ফ্রান্সে স্থানান্তর করা হয়। এসমন সেনাবাহিনী জল্লাদের দায়িত্বের জন্য স্বেচ্ছাসেবক অনুসন্ধান করে। এসময় উডস এতে যোগ দেন। তিনি টেক্সাসে দুইটি ও ওকলাহোমায় দুইটি ফাঁসির অভিজ্ঞতা আছে বলে মিথ্যা তথ্য দিয়েছিলেন। সেনাবাহিনী তার দাবি যাচাইয়ের চেষ্টা করেছিল এমন কোনো তথ্যপ্রমাণ পাওয়া যায় না। তাছাড়া যুদ্ধের পূর্বে জল্লাদ হিসেবে তার কাজের কোনো প্রমাণ তার ছিল না। এইসময় উডস ছিলেন একজন প্রাইভেট এবং ৩৭তম ইঞ্জিনিয়ার কমব্যাট ব্যাটেলিয়নের সদস্য। তিনি মাস্টার সার্জেন্ট হিসেবে পদোন্নতি পান এবং প্যারিস ডিসিপ্লিনারি ট্রেনিং সেন্টারে বদলি হন। ১৯৪৪-১৯৪৫ সালের মধ্যে ফ্রান্সের বিভিন্ন স্থানে তিনি ৩৪ জন মার্কিন সৈনিককে ফাঁসিতে ঝোলানোর সময় প্রধান জল্লাদ হিসেবে কাজ করেছেন। এছাড়াও তিনি কমপক্ষে তিনটি ভিন্ন ফাঁসিতে সহযোগী জল্লাদ ছিলেন।

এর পাশাপাশি উডস রেইনবাক, ব্রুকসাল, ল্যান্ডসবার্গ‌ ও নুরেমবার্গ‌সহ বিভিন্ন স্থানে প্রায় ৪৫জন যুদ্ধাপরাধীকে ফাঁসিতে ঝুলিয়েছেন।

নুরেমবার্গ‌ের মৃত্যুদণ্ডের পর উডস বলেছেন:

১৯৫০ সালের ২১ জুলাই মার্শাল দ্বীপপুঞ্জে ৭ম ইঞ্জিনিয়ার ব্রিগেডের সদস্য থাকাবস্থায় ইঞ্জিনিয়ার লাইটিং সেট মেরামতের চেষ্টা করার সময় উডস দুর্ঘটনাবশত বিদ্যুতপৃষ্ট হয়ে মারা যান। কানসাসের টরন্টোতে অবস্থিত টরন্টো টাউনশিপ সেমেট্রিতে তাকে দাফন করা হয়।

## সামরিক সম্মাননা
*গুড কন্ডাক্ট মেডেল
*মার্কিন ক্যাম্পেইন মেডেল
*ইউরোপিয়ান-আফ্রিকান-মিডল ইস্টার্ন ক্যাম্পেইন মেডেল
*ওয়ার্ল্ড ওয়ার টু ভিক্টরি মেডেল
*আর্মি অব ওকুপেশন মেডেল 
*ন্যাশনাল ডিফেন্স সার্ভিস মেডেল (মরণোত্তর)

## তথ্যসূত্র


## বহিঃসংযোগ
*রিচার্ড ক্লার্ক: "Hanged by the neck until you are dead." 
*

বিষয়শ্রেণী:১৯১১-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:বিদ্যুতায়িত হয়ে দুর্ঘটনাজনিত মৃত্যু
বিষয়শ্রেণী:মার্শাল দ্বীপপুঞ্জে দুর্ঘটনাজনিত মৃত্যু
বিষয়শ্রেণী:মার্কিন জল্লাদ
বিষয়শ্রেণী:নুরেমবার্গ‌ বিচার
বিষয়শ্রেণী:কানসাসের উইচিটার ব্যক্তিত্ব
বিষয়শ্রেণী:দ্বিতীয় বিশ্বযুদ্ধের মার্কিন সামরিক ব্যক্তিত্ব
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
২০২২ শীতকালীন প্যারালিম্পিক

**২০২২ শীতকালীন প্যারালিম্পিক**, অফিসিয়ালিভাবে ১৩তম প্যারালিম্পিক শীতকালীন গেমস হল একটি শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে ২০২২ সালের ৪ - ১৩ মার্চ চীনের বেইজিংয়ে অনুষ্ঠিত হবে।

বেইজিং একমাত্র শহর যে গ্রীষ্মকালীন ও শীতকালীন উভয় প্যারালিম্পিক সংস্করণের স্বাগতিক হতে পেরেছে।

## মাঠসমূহ

### বেইজিং ক্লাস্টার
;অলিম্পিক গ্রীণ মাঠসমূহ
* বেইজিং ন্যাশনাল অ্যাকুয়েটিক সেন্টার – কার্লিং
* বেইজিং ন্যাশনাল ইনডোর স্টেডিয়াম – স্লেজ হকি
* বেইজিং ন্যাশনাল স্টেডিয়াম – উদ্বোধনী এবং  সমাপনী অনুষ্ঠান 
* বেইজিং প্যারালিম্পিক ভিলেজ
* চীন জাতীয় কনভেনশন সেন্টার – MPC/IBC

### Yanqing Cluster
* Xiaohaituo Alpine Skiing Field – আলপাইন স্কিং
* Yanqing MMC: মিডিয়া সেন্টার
* ইয়ানকিং প্যারালিম্পিক ভিলেজ

### Zhangjiakou Cluster
* Kuyangshu Biathlon Field – বায়াথলন 
* Genting Hotel – মিডিয়া সেন্টার
* Genting Ski Resort – স্নোবোর্ডিং 
* Zhangjiakou Paralympic Village

## আরও দেখুন

* ২০২২ শীতকালীন অলিম্পিক

## তথ্যসূত্র

## বহিঃসংযোগ
* Beijing 2022 web site

বিষয়শ্রেণী:২০২২ শীতকালীন প্যারালিম্পিক
বিষয়শ্রেণী:শীতকালীন প্যারালিম্পিক গেমস
বিষয়শ্রেণী:২০২২-এ বহু-ক্রীড়া প্রতিযোগিতা
বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা
বিষয়শ্রেণী:চীনে অলিম্পিক গেমস
গ্নু হেল্‌থ

**গ্নু হেল্‌থ** একটি ফ্রি স্বাস্থ্য ও হাসপাতাল তথ্য পদ্ধতি যার নিম্নে বর্ণিত কার্যকারিতা রয়েছেঃ

* Electronic Medical Record (EMR)
* Hospital Information System (HIS)
* Health Information System

এটি একাধিক প্লাটফর্মের জন্য ডিজাইন করা, তাই এটিকে বিভন্ন অপারেটিং সিস্টেমএ (Linux, FreeBSD, MS Windows) এবং বিভিন্ন ডেটাবেজ ম্যানেজমেন্ট সিস্টেমএ (PostgreSQL) ইন্সটল করা যাবে। এটি পাইথন প্রোগ্রামিং ভাষায় লিখা এবং ফ্রেমওয়ার্ক হিসেবে Tryton কে ব্যবহার করে।

## ইতিহাস
২০০৮ সালে Luis Falcón এর হাত ধরে গ্নু হেল্‌থের যাত্রা শুরু। এটি মূলত গ্রামাঞ্চলের লোকদের স্বাস্থ্য উন্নয়ন এবং রোগ প্রতিরোধকল্পে গৃহীত একটি প্রকল্প ছিল। প্রাথমিক ভাবে এর নাম ছিল Medical। পরবর্তীতে এটি একটি পূর্ণ Health and Hospital Information System এ পরিণত হয়, যার উন্নয়নে আন্তর্জাতিক একটি দল রয়েছে। গ্নু হেল্‌থ এখন GNU Solidario এর একটি প্রকল্প, যা একটি অলাভজনক বেসরকারি সংগঠন (NGO) যেটি স্বাস্থ্য ও শিক্ষা খাতে ফ্রি সফটওয়্যারের মাধ্যমে কাজ করে।

## ব্যবহার
গ্নু হেল্‌থ সরকার ও স্বাস্থ্য প্রতিষ্ঠানে ব্যবহার উপযোগী করে বানানো। এটি দৈনন্দিন স্বাস্থ্যচর্চায়, সম্পদ পরিচালনায় এবং জনস্বাস্থ্য উন্নয়নে ব্যবহার করা যেতে পারে।

## আরও দেখুন

* GNU Project

## তথ্যসূত্র

;Other news and articles
* Video : Luis Falcón speech about GNU Health at Harvard / MIT Global Health Informatics to Improve Quality of Care course. Feb. 2015
* ''GNU Health : Helping Governments in the fight against Social Diseases'' . Luis Falcon speech at OSC2014. Tokyo, Japan. October 19th 2014
* GNU Health : Improving Children's and Mother's lives with Free Software
* ''Luis Falcón : Sin Salud Pública no hay Desarrollo'' . Article in La Provincia, July 3rd 2013
* Success of GNU Health goes beyond free software
* GNU Health en Hospitales Públicos. Ministerio de Salud de Entre Ríos
* ALPI es pionero en la informática médica de Argentina gracias a la implementación del Software Libre: GNU Health 
* Article in El Mundo: Liberar la salud con "software"
* Article in Linux Magazine: Projects on the Move
* GNU Health at the United Nations University
* TechRepublic. 10 open source projects that could really use a donation
* GNU Health é software livre para uso na área de saúde .- Linux Magazine Brasil Oct 2011
*.Health And Fitness Magazine

## বহিঃসংযোগ

* 
* GNU Health Translation Portal
* GNU Solidario
* Tryton Project website
* Pediatrics Symptoms Checklist
* European Community Open Source Observatory and Repository
* 

বিষয়শ্রেণী:Free healthcare software
Health
বিষয়শ্রেণী:Healthcare software for Linux
বিষয়শ্রেণী:Software that uses GTK+
বিষয়শ্রেণী:গ্নু প্রকল্পের সফটওয়্যার
তাল্লেয়ে যায়নাবিয়া

**তাল্লেয়ে যায়নাবিয়া** হচ্ছে ইরাকের কারবালা এলাকায় অবস্থিত একটি উচু ভূমি বা টিলা।

## অবস্থান
এই এলাকাটি ইরাকের রাজধানী বাগদাদের ১০০ কিমি (৬২ মাইল) দক্ষিণ-পশ্চিমের কারবালা প্রদেশের রাজধানী কারবালায় অবস্থিত।

## নামকরণ
ইসলামের শেষ নবী মুহাম্মদ-এর দোহিত্র ইমাম হোসাইন কারবালা প্রান্তরে মর্মান্তিকভাবে শাহাদাত বরণ করলে তার বোন সাইয়্যেদা যায়নাব এই টিলার উপর উঠে তার নানা নবী মুহাম্মদ-এর নিকট এই অমানবিক ঘটনার জন্য বিলাপ করে ফরিয়াদ জানান।              তখন থেকে এই টিলাটিকে 'তাল্লেয়ে যায়নাবিয়া' বলা হয়।

## তথ্যসূত্র

## বহিঃসংযোগ

বিষয়শ্রেণী:ইরাক বিষয়ক অসম্পূর্ণ নিবন্ধ
বিষয়শ্রেণী:ইরাকের ভূগোল
বাহাদুরপুর ইউনিয়ন, নিয়ামতপুর

**বাহাদুরপুর ইউনিয়ন** নওগাঁ জেলার নিয়ামতপুর থানার ৮ টি ইউনিয়ন এর মধ্যে একটি অন্যতম ইউনিয়ন। এটি নিয়ামতপুর থানার ৮ নং ইউনিয়ন।

## অবস্থান
নওগাঁ জেলার ৯৯টি ইউ,পির মধ্যে একটি নিয়ামতপুর উপজেলাধীন ৮ নং বাহাদুরপুর ইউনিয়ন পরিষদ। জেলা সদর থেকে ৬৫কি:মি:  দক্ষিণ-পশ্চিমে এবং উপজেলা সদর থেকে  ১৫ কি:মি:  দক্ষিণে পাকা রাসত্মা পার হয়ে আকন্দপুর  নামক স্থানে বাহাদুরপুর পরিষদ অবস্থিত। এই ইউনিয়ন এর মোট আয়তন ৫০,৫২ বর্গ কি:মি।

## গ্রামসমূহ
বাহাদুরপুর ইউনিয়ন এর গ্রামের সংখ্যা মোট ৪২টি। 

# আকন্দপুর
# বদলপুর
# বালাতৈড়
# ভাতকুন্ডু
# গোকুলপুর
# জারম্নল্যাপুর
# ধাউড়িয়া
# ভালাইনঘাটি
# আঘোর
# একডালিয়া
# ইকড়াপুর
# গোসিত্মপাড়া
# গয়েশপুর
# গুজিশহর
# ঘোষকুড়া
# অমরসিংহপুর
# কাসিয়াবাড়ী
# বিলবাগডোব
# বাহাদুরপুর
# কামালপুর
# কাশিয়াবাড়ী
# চকগোপাল
# চকসদাশিব
# ছাতমা
# বরিয়া
# করিমপুর
# চকমনসুর
# জোতআমলাপুকুর
# মহিশো
# লতিফপুর
# শাহাপুর
# কোচড়া
# জোনাকী
# নাকইল
# পালশা
# মহিশকুড়ী
# রামগাঁ
# আদমপুর
# চৌবাড়িয়াপাড়া
# বক্তারপুর
# সাদাপুর
# শ্যামপুর


## জনসংখ্যার উপাত্ত
এই ইউনিয়ন এর লোক সংখ্যা ৩৪,৬৭০ জন, পুরুষঃ ১৭,৫০৭ জন, মহিলাঃ ১৭,১৬৩ জন। 

## তথ্যসূত্র
১নং ওয়ার্ড, ঢাকা দক্ষিণ সিটি কর্পোরেশন

**১নং ওয়ার্ড** হল ঢাকা দক্ষিণ সিটি কর্পোরেশনের ১ নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ২৪ নং ওয়ার্ড ছিল। মেগাসিটি ঢাকার খিলগাঁও থানায় ১ নং ওয়ার্ড অবস্থিত। এবং ওয়ার্ডটি বাংলাদেশ জাতীয় সংসদের  ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর মাহবুবুল আলম।

## বিবরণ
১ নং ওয়ার্ড, ঢাকা শহরের খিলগাঁও এলাকার ব্লক - এ এবং ব্লক - সি নিয়ে গঠিত। এর পূর্ব দিকে গোড়ান, পশ্চিমে মালিবাগ, উত্তরে তালতলা এবং দক্ষিণে বাসাবো এলাকা অবস্থিত। এই ওয়ার্ডের আয়তন ৬ বর্গ কিলোমিটার প্রায়।

## ইতিহাস
## কাউন্সিলর ও নির্বাচনী ফলাফল

;নির্বাচনের ফলাফল

## তথ্যসূত্র

বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
টাঙ্গাইল পৌর উদ্যান

**টাঙ্গাইল পৌর উদ্যান** যেটিকে **টাঙ্গাইল শহীদ স্মৃতি পৌর উদ্যান** নামেও ডাকা হয়, একটি পৌর পার্ক যেটি বাংলাদেশের টাঙ্গাইল শহরের মধ্যস্থলে অবস্থিত। এটি টাংগাইলের বিন্দুবাসিনী সরকারি বালক উচ্চ বিদ্যালয়ের সম্পত্তি হিসেবে দান করে গিয়েছিলেন সন্তোষের অন্যতম ভূম্যধিকারিণী বিন্দুবাসিনী রায় চৌধুরানীর দুই সন্তান, সন্তোষের পাঁচ আনা অংশের জমিদার ভাতৃদয় প্রমথনাথ রায় চৌধুরী ও মন্মথনাথ রায় চৌধুরী। বর্তমানে এটি টাঙ্গাইল পৌরসভার আওতাধীন রয়েছে। এটি টাঙ্গাইল শহরের মানুষের অন্যতম প্রধান মিলনস্থল হিসেবে পরিচিত। প্রতিদিন এই পার্কে টাঙ্গাইলের অনেক মানুষ সাক্ষাৎ এবং আনন্দ বিনিময় করে থাকে। তাই এটি টাঙ্গাইল শহরের প্রতীক হিসেবে রূপ নিয়েছে।

পার্কের পূর্বপাশে একটি বিশাল মুক্তমঞ্চ রয়েছে। যেটির শিরোনাম "**খাল-বিল, নদী-চর, গজারির বন**,**টাঙ্গাইলের শাড়ি তার গরবের ধন**"। এছাড়া পার্কের উত্তর পাশে রয়েছে একটি শহীদ মিনার। প্রতিবছর এই পার্কে অনেক গুরুত্বপূর্ণ কর্মকাণ্ড সংঘটিত হয়ে থাকে। মেলা, কনসার্ট, জনসভা এদের মধ্যে অন্যতম। 

## আরও দেখুন
* টাঙ্গাইল
* টাঙ্গাইল রেলওয়ে স্টেশন
* টাঙ্গাইল স্টেডিয়াম

## তথ্যসূত্র

বিষয়শ্রেণী:বাংলাদেশের উদ্যান
বিষয়শ্রেণী:টাঙ্গাইল জেলা
বিষয়শ্রেণী:টাঙ্গাইল
বিষয়শ্রেণী:টাঙ্গাইল জেলার দর্শনীয় স্থান
পানামা পেপার্স

**পানামা পেপার্স** প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কোম্পানির নাম উঠে এসেছে। আর এটি জার্মান দৈনিক  সুদডয়েচ সাইতুং (Suddeutsche Zeitung)  প্রকাশ করেছে ৩ এপ্রিল ২০১৬ খ্রিস্টাব্দে। যে পাঁচটি দেশের রাষ্ট্রপ্রধানের নাম আছে, সে দেশগুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া, অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্যসহ বেশ কটি দেশের সরকার প্রধান, রাষ্ট্রপ্রধান, ক্রীড়াবিদ, চলচ্চিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।

## ফাঁস

কমপক্ষে এক বছর পরে পানামা পেপার ফাঁস হয় এপ্রিল ২০১৬।  মোসাক ফনসেকা নামক আইনি প্রতিষ্ঠানটি নির্দিষ্ট ফি নেয়ার মাধ্যমে মক্কেলদের বেনামে বিভিন্ন ব্যবসায়িক প্রতিষ্ঠান গড়ে তোলে। এর মাধ্যমে তারা সম্পদ গোপন এবং কর ফাঁকি দিয়ে ওই অপ্রদর্শিত আয়কে বৈধ উপায়ে ব্যবহারের সুযোগ পান। মোসাক ফনসেকার বিপুলসংখ্যক নথি ফাঁস হওয়ার পর জানাজানি হয়, এই প্রতিষ্ঠান প্রভাবশালী বিদেশীদের অর্থ পাচার, আন্তর্জাতিক নিষেধাজ্ঞার আওতায় থাকা ব্যক্তিদের অর্থ বিনিয়োগ ও কর ফাঁকি দিতে সহায়তা করেছে। বিশ্বের বিভিন্ন দেশের ধনী ও ক্ষমতাবান ব্যক্তি থেকে শুরু করে রাষ্ট্রপ্রধান পর্যন্ত কীভাবে কর ফাঁকি দিয়ে সম্পদ গোপন করেন এবং কীভাবে অর্থ পাচার করেন তা উন্মোচিত হয়েছে নথিগুলো ফাঁস হওয়ার পর। জার্মান দৈনিক জিটডয়েচ সাইতং সর্ব প্রথম এই নথিগুলো হাতে পায়। পরে তারা বলেছে ফাঁস হওয়া ১ কোটি ১৫ লাখ নথির সব নথি প্রকাশ করা হবে না।

## জড়িত ব্যক্তি

চীনের রাষ্ট্রপ্রধান শি চিনফিংয়ের পরিবার, পাক প্রধানমন্ত্রী নওয়াজ শরিফেরও নামও। আইসল্যান্ডের প্রধানমন্ত্রী, ইউক্রেনের প্রেসিডেন্ট, সৌদি আরবের রাজার নামও রয়েছে পানামা পেপারে। এছাড়া ফুটবলার লিওনেল মেসি বলিউড অভিনেতা অমিতাভ বচ্চনের নাম।

## তথ্যসূত্র

## বহিঃসংযোগ

* Panama Papers Portal of International Consortium of Investigative Journalists (USA)
* Panama Papers Portal of *[[Süddeutsche Zeitung]]* (Germany)
* Panama Papers Portal of *[[The Guardian]]* (United Kingdom)

বিষয়শ্রেণী:পানামা পেপার্স
বিষয়শ্রেণী:২০১৬ সাল
বিষয়শ্রেণী:অসম্পূর্ণ

বিষয়শ্রেণী:২০১৬-এ অর্থনীতি
বিষয়শ্রেণী:অনুসন্ধানী সাংবাদিকতা
বিষয়শ্রেণী:বিদেশী আর্থিক প্রতিষ্ঠান কেন্দ্র
বিষয়শ্রেণী:কর পরিহার
বিষয়শ্রেণী:হুঁশিয়ারি ঘণ্টাবাদন
বিষয়শ্রেণী:খনন কোম্পানি
২০১৮ শীতকালীন প্যারালিম্পিক

**২০১৮ শীতকালীন প্যারালিম্পিক** (**১২তম প্যারালিম্পিক শীতকালীন গেমস**) হল একটি আন্তর্জাতিক শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে প্রতিবন্ধী ক্রীড়াবিদদের জন্য ২০১৮ সালের ৯-১৮ মার্চ দক্ষিণ কোরিয়ার পিয়ংচ্যাঙে অনুষ্ঠিত হবে। ১৫ অক্টোবর ২০০৯ এ আন্তর্জাতিক অলিম্পিক কমিটি তিনটি দরপত্র গ্রহণ করে, যেখানে তারা ২০১৮ শীতকালীন অলিম্পিক ও প্যারালিম্পিক গেমস আয়োজনের অধিকারের জন্য সাধ্যমতো চেষ্টা করে। ২০১০ সালের ২২ জুন তিনটি দরপত্রই স্বাগতিকের জন্য নির্বাচিত হয়  এবং ২০১১ সালের ৬ জুন দক্ষিণ আফ্রিকার ডারবানে ১২৩তম আইওসি সেশন শেষে বিজয়ী স্বাগতিক শহর হিসাবে পিয়ংচ্যাঙের নাম ঘোষণা করা হয়।

## নিলাম প্রক্রিয়া

পিয়ংচ্যাঙ ২০১৮ শীতকালীন অলিম্পিক ও প্যারালিম্পিক গেমসের স্বাগতিক হওয়ার জন্য  পরপর তৃতীয় বার নিলাম ডাকে, এবং পরিশেষে জয়ী হয়। এছাড়া স্বাগতিকের জন্য মিউনিখও নিলাম ডেকেছিল। অ্যান্নেচি নিলাম ডাকলেও স্থানীয় সহযোগিতার অভাবে ব্যর্থ হয়। তাদের দরপত্র মাত্র ৭ ভোট পায়।

## মাঠসমূহ

## আরও দেখুন

* ২০১৮ শীতকালীন অলিম্পিক

## তথ্যসূত্র

## বহিঃসংযোগ
* Pyeongchang 2018 web site

বিষয়শ্রেণী:২০১৮ শীতকালীন প্যারালিম্পিক
বিষয়শ্রেণী:শীতকালীন প্যারালিম্পিক গেমস
বিষয়শ্রেণী:২০১৮-এ দক্ষিণ কোরিয়া
বিষয়শ্রেণী:২০১৮-এ দক্ষিণ কোরীয় ক্রীড়া
বিষয়শ্রেণী:স্বাগতিক দক্ষিণ কোরিয়ায় আন্তর্জাতিক ক্রীড়া প্রতিযোগিতা
বিষয়শ্রেণী:২০১৮-এ বহু-ক্রীড়া প্রতিযোগিতা
বিষয়শ্রেণী:দক্ষিণ কোরিয়ায় অলিম্পিক গেমস
পাকিস্তান ঘোষণা

**পাকিস্তান ঘোষণা** (শিরোনাম ***নাউ অর নেভার; আর উই টু লিভ অর পেরিশ ফরএভার?***; বাংলা:***এখন না হলে কখনো নয়; আমরা কি চিরদিন বেঁচে থাকব, না চিরকালের জন্য ধ্বংস হয়ে যাব?***) চৌধুরী রহমত আলি কর্তৃক প্রকাশিত একটি পুস্তিকা। ১৯৩৩ সালের ২৮ জানুয়ারি এটি প্রকাশিত হয়। এতে পাকস্তান (ইংরেজি i ব্যতীত) শব্দটি প্রথম ব্যবহৃত হয়। ১৯৩৩ সালে গোল টেবিল বৈঠকে এটি উপস্থাপন করা হয়েছিল।

## প্রচ্ছদ বার্তা
১৯৩৩ সালের ২৮ জানুয়ারি ৩ হামবারস্টোন রোড থেকে চৌধুরী রহমত আলির স্বাক্ষর সংবলিত প্রচ্ছদযুক্ত ঘোষণা প্রকাশিত হয়েছিল। এতে লেখা ছিল:

৩, হামবারস্টোন রোড,
ক্যামব্রিজ, ইংল্যান্ড।
২৮ জানুয়ারি ১৯৩৩

প্রিয় জনাব/জনাবা,

ভারতের পাঁচটি উত্তরাঞ্চলীয় প্রশাসনিক ইউনিট - পাঞ্জাব, উত্তর-পশ্চিম সীমান্ত (আফগান) প্রদেশ, কাশ্মির, সিন্ধু ও বেলুচিস্তানে বসবাসকারী পাকিস্তানের ৩০ মিলিয়ন মুসলিমের পক্ষ থেকে আমি আপনাদের নিকট একটি আবেদন রাখছি যা এই পত্রের সাথে সংযুক্ত আছে। এতে ভারতের অন্যান্য অধিবাসী থেকে তাদেরকে একটি পৃথক জাতি হিসেবে মর্যাদা দেওয়ার দাবি এবং ধর্মীয়, সামাজিক ও ঐতিহাসিক কারণে পাকিস্তানের জন্য একটি পৃথক যুক্তরাষ্ট্রীয় সংবিধান অনুমোদন করার দাবি অন্তর্ভুক্ত আছে।

হিন্দু-মুসলিম যে বিরাট সমস্যা সেটার সমাধানকল্পে আমাদের প্রস্তাবিত সমাধান সম্পর্কে আপনার মূল্যবান মতামত আমাকে জানালে আমি খুব খুশি হব। আমার বিশ্বাস, যেহেতু আপনারাও এই জটিল সমস্যার একটা ন্যায়সঙ্গত ও স্থায়ী সমাধানে অত্যন্ত আগ্রহী, সেহেতু এই আবেদনে যে লক্ষ্যগুলি বর্ণিত হয়েছে সেগুলির প্রতি আপনাদের পূর্ণ সম্মতি ও সক্রিয় সমর্থন থাকবে।

আপনার একান্ত, 
রহমত আলি (চৌধুরী)। (প্রতিষ্ঠাতা, পাকিস্তান জাতীয় আন্দোলন)


## ''এখন না হলে কখনো নয়; আমরা কি চিরদিন বেঁচে থাকব, না চিরকালের জন্য ধ্বংস হয়ে যাব?''
নিম্নোক্ত বক্তব্য দ্বারা পুস্তিকা শুরু হয়েছে:

ভারতের এই গুরুত্বপূর্ণ সময়ে যখন ব্রিটিশ ও ভারতের প্রতিনিধিদল এই উপমহাদেশের জন্য যুক্তরাষ্ট্রীয় সংবিধানের ভিত্তি স্থাপন করছেন তখন আমাদের অভিন্ন ঐতিহ্যের নামে এবং পাকস্তান-যার দ্বারা আমি বুঝাতে চাইছি ভারতের উত্তরাঞ্চলীয় পাঁচটি প্রশাসনিক ইউনিট যথা - পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মির, সিন্ধু এবং বেলুচিস্তানের ৩০ মিলিয়ন মুসলিম ভাইদের পক্ষে এই আবেদন জানাচ্ছি।


পুস্তিকায় প্রস্তাবিত ভারতীয় ফেডারেশন থেকে পৃথক একটি স্বাধীন রাষ্ট্র গঠনের কথা বলা হয় যা ব্রিটিশ ভারতের উত্তরাঞ্চলীয় পাঁচটি প্রদেশ অর্থাৎ পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মীর, সিন্ধু ও বেলুচিস্তান নিয়ে গঠিত হবে।

পুস্তিকাটি প্রকাশের পর হিন্দু সংবাদ মাধ্যমে পুস্তিকা এবং পাকস্তান শব্দের তীব্র সমালোচনা করা হয়। উচ্চারণের সুবিধার্থে পরে পাকস্তানে "ই" যোগ করা হয়। পাকিস্তান নামটি জনপ্রিয়তা লাভ করে এবং পাকিস্তান আন্দোলনের সূচনা ঘটায়। এর ফলে ১৯৪৭ সালে স্বাধীন রাষ্ট্র হিসেবে পাকিস্তান গঠিত হয়।

## তথ্যসূত্র

## বহিঃসংযোগ
* 

বিষয়শ্রেণী:পাকিস্তান আন্দোলন
বিষয়শ্রেণী:পুস্তিকা
বিষয়শ্রেণী:পাকিস্তানে রাজনৈতিক পরিভাষা
বিষয়শ্রেণী:পাকিস্তানের ঐতিহাসিক দলিল
বিষয়শ্রেণী:পাকিস্তানি দার্শনিক সাহিত্য
বিষয়শ্রেণী:১৯৩৩-এর বই
বিষয়শ্রেণী:১৯৩৩-এ ভারত
বিষয়শ্রেণী:১৯৩০-এর দশকে ব্রিটিশ ভারত
বিষয়শ্রেণী:পাকিস্তানের সরকারি নথি
মধুপুর

**মধুপুর** হচ্ছে একটি ছোট শহর যেটি বাংলাদেশের টাঙ্গাইল জেলার মধুপুর উপজেলার অন্তর্গত। এটি টাঙ্গাইল শহরের ৫১ কিলোমিটার উত্তর-পূর্বে ও রাজধানী ঢাকা শহরের ১৩৭ কিলোমিটার উত্তর-পশ্চিমে বংশী নদীর তীরে অবস্থিত।

## জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মধুপুর শহরের মোট জনসংখ্যা ৫৬,৩৪২ জন। এই শহরে মোট ঘরসংখ্যা ১৩,৭১৩ টি।

## শিক্ষা
মধুপুর শহরের গড় স্বাক্ষরতার হার শতকরা ৫৬.৭ ভাগ (পুরুষ ৫৮.৭%, মহিলা-৫৪.৫%)। 

**প্রাথ‌মিক বিদ‌্যালয়**

১. মধুপুর ম‌ডেল প্রাথ‌মিক বিদ‌্যালয়।                          ২. চারালজা‌নি সরকারী প্রাথ‌মিক বিদ‌্যালয়                ৩. তারার মেলা কিন্ডার গা‌র্টেন                                      ৪. মধুপুর প্রি ক‌্যা‌ডেট স্কুল                                           ৫. মধুপুর প্রিপা‌রেট‌রি স্কুল

**মাধ‌্যমিক বিদ‌্যালয়**

১. মধুপুর শহীদ স্মৃতি উচ্চ মাধ্যমিক বিদ্যালয়               ২. মধুপুর রাণী ভবানী মডেল উচ্চ বিদ্যালয়                   ৩. মধুপুর সরকারি বা‌লিকা উচ্চ বিদ‌্যালয়

## আরও দেখুন
* টাঙ্গাইল

## তথ্যসূত্র

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
ধনবাড়ী

thumb|ধনবাড়ী পৌরসভার মহল্লা জিওকোড ম্যাপ

**ধনবাড়ী** হচ্ছে একটি ছোট শহর যেটি বাংলাদেশের টাঙ্গাইল জেলার ধনবাড়ী উপজেলার অন্তর্গত। এটি টাঙ্গাইল শহরের ৬৩ কিলোমিটার উত্তরে ও রাজধানী ঢাকা শহরের ১৪৩ কিলোমিটার উত্তর-পশ্চিমে অবস্থিত।

## জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধনবাড়ী শহরের মোট জনসংখ্যা ৩৬,১২৫  জন। এই শহরে মোট ঘরসংখ্যা ৯১৩৪ টি।

## শিক্ষা
ধনবাড়ী শহরের গড় স্বাক্ষরতার হার শতকরা ৫২.৩ ভাগ (পুরুষ ৫৩.৮%, মহিলা-৫০.৮%)।

## আরও দেখুন
* টাঙ্গাইল

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
২নং ওয়ার্ড, ঢাকা উত্তর সিটি কর্পোরেশন

ওয়ার্ড নং ০২, ডিএনসিসি হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। ঢাকার শহরের অন্যতম ব্যস্ত এলাকা মিরপুর ১২-এ ওয়ার্ড নং ২ অবস্থিত। এবং ওয়ার্ডটি বাংলাদেশ জাতীয় সংসদের  ঢাকা-১৬ আসনের অন্তর্ভুক্ত।

## বিবরণ
ওয়ার্ড নং ২, ঢাকা সিটির মিরপুর ১২ ও পল্লবী থানায় অবস্থিত। এর পূর্ব দিকে মানিকদি, পশ্চিম দিকে পল্লবী প্রধান সড়ক, উত্তর দিকে হারিরামপুর ইউনিয়ন ও দক্ষিণ দিকে সাংবাদিক প্লট অবস্থিত। এ ওয়ার্ডের আয়তন ১২ বর্গকিলোমিটার।

## ইতিহাস
## কাউন্সিলর ও নির্বাচনী ফলাফল

;নির্বাচনের ফলাফল

## তথ্যসূত্র

## বহিঃসংযোগ

* 

বিষয়শ্রেণী:ঢাকা উত্তর সিটি কর্পোরেশনের ওয়ার্ড
সমীর ধর্মাধিকারী

**সমীর ধর্মাধিকারী** () হলেন একজন ভারতীয় চলচ্চিত্র ও টিভি অভিনেতা এবং মডেল।   তিনি মারাঠি নিরোপ ছবিতে কেন্দ্রীয় চরিত্রে অভিনয় করে সেরা মারাঠি ছবির জন্য জাতীয় চলচ্চিত্র পুরস্কার লাভ করেন। 
তিনি আগে হাইড্রলিক মেশিন ডিজাইনার ছিলেন এবং পুনেতে থিয়েটার করেন। মুম্বাইয়ে আসার পর বিমল সু্টিংস্‌, দে বিয়ারস্‌, আইসিআইসিআই ব্যাংক, নেস্‌কাফে ও রেমোন্ড সুটিংস্‌-এর ব্যবসায়িক মুখপাত্র (ব্র্যান্ড এম্বেসেডর) নিযুক্ত হন।

## চলচ্চিত্রের তালিকা
### ছবি

### টেলিভিশন

## আরো দেখুন

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মারাঠি ব্যক্তি
বিষয়শ্রেণী:মারাঠি থিয়েটার অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:১৯৭৮-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:মারাঠি অভিনয়শিল্পী
বিষয়শ্রেণী:মারাঠি মঞ্চ অভিনেতা
চন্দ্রচূড় সিং

**চন্দ্রচুর সিং** (জন্ম ১১ই অক্টোবর ১৯৬৮ সাল) হলেন একজন ভারতীয় অভিনেতা, যিনি বলিউডের অনেক ছবিতে অভিনয় করেন। ১৯৯৬ সালে তিনি মাচিস্‌ ছবিতে অভিনয়ের জন্য ফিল্মফেয়ার সেরা অভিষেক অভিনেতা (পুরুষ) পুরস্কার লাভ করেন।

## প্রাথমিক জীবন

চন্দ্রচুর সিং উত্তর প্রদেশের আলীগড়ের স্থানীয় অধিবাসী। তিনি জন্ম গ্রহণ করেছিলেন ১১ই অক্টোবর ১৯৬৮ সালে ভারতের নয়া দিল্লীতে। তার পিতা ছিলেন একজন উত্তর প্রদেশের খাইর-এর একজন সাবেক সংসদ সদস্য (এমপি-মেম্বার অব পার্লামেন্ট) এবং তার মাতা হলেন উড়িষ্যা প্রদেশের বোলাঙ্গি মহারাজার কন্যা। তিনি ওয়েলহ্যাম বয়েস্‌ স্কুল, দ্য ডুন স্কুল, দেহ্‌রাদুন এবং নয়া দিল্লী স্টি. স্টিফেনও পড়াশোনা করেন। অভিনয় জীবন ছেড়ে দেয়ার পূর্বে তিনি দুন স্কুলে গানের শিক্ষকতা করতেন।

## ব্যক্তিগত জীবন
চন্দ্রচুর সিংয়ের দুই ছোট ভাই আদিত্য সিং এবং অভিমন্যু সিং রয়েছে।

## কর্মজীবন

চন্দ্রচুর সিং ১৯৯৬ সালে তেরে মেরে সাপ্‌নে অমিতাভ বচ্চন কর্পোরেশন লিমিটেড-এর তত্ত্বাবধানে নির্মিত ছবি দ্বারা অভিনয় কর্মজীবন শুরু করেছিলেন। পরে একই বছর তিনি অভিনেত্রী টাবুর সহিত মাচিস্‌ ছবির জন্য ফিল্মফেয়ার সেরা অভিষেক অভিনেতা (পুরুষ) পুরস্কার অর্জন করেন। তাকে আরো বিভিন্ন ছবিতে অভিনয় করতে দেখা গেলেও তেমন একটা সাফল্য আসেনি কিন্তু তারকা বহুল দাগঃ দ্য ফায়ার (১৯৯৯ সাল) ছবিতে সঞ্জয় দত্তের বিপরীতে প্রধান চরিত্র করে সাফল্য অর্জন করেন, এছাড়াও ক্যা কেহ্‌না (২০০০ সাল) ছবিতে প্রীতি জিন্টা ও সাইফ আলী খানের বিপরীতে এবং জোশ (২০০০ সাল) ছবিতে ঐশ্বরিয়া রাই ও শাহ্‌রুখ খানের বিপরীতেও অভিনয় করতে দেখা যায়।

প্রাথমিক কর্মজীবনের সাফল্যের পরও কয়েক দফা কাঁধ ও বাহুর সংযোগস্থল বিচ্যুতির বদৌলতে তার কর্মজীবনে ধীমি গতি লক্ষ্য করা যায়, একদা গোঁয়ায় পানিতে স্কি করার সময় সেই পুরনো ব্যথা অনুভব করেন। যার ফলে কাঁধের এই সমস্যার কারণে তিনি কাজ করতে অসক্ষম হন, সাথে সাথে শরীরের ওজন বেড়ে যাওয়ায় তার ভূমিকা থেকে দূরে সরে যান। তার কিছু মুক্তিপ্রাপ্ত ছবি আমদানি আট্টানি খারচা রুপাইয়া (২০০১ সাল), ভারত ভাগ্য বিধাতা (২০০২ সাল) এবং দেরিতে মুক্তিপ্রাপ্ত ছবি সরদ পার, যেটির শুটিং হয় ২০০২ সালে কিন্তু মুক্তি পায় ২০০৬ সালে। ছবিত্রয় বাণিজ্যিকভাবে গড়পরতায় আয়ের মুখ দেখে।

২০১২ সালে তিনি চার দিন কি চাঁদনী ছবি দিয়ে আবারো ফিরে আসেন। ছবিটিতে তুষার কাপুর, কুলরাজ রান্ধাওয়া, অনুপম খের, ওম পুরি এবং ফরিদা জালাল সহ আরো অনেকের সঙ্গে কেন্দ্রীয় চরিত্রে অভিনয় করেন। বিশেষকদের কাছ থেকে চার দিন কি চাঁদনী ছবিটি মিশ্র প্রতিক্রিয়া পায় এবং ভারতের কিছু কিছু জায়গায় ছবিটি ব্যবসায়িক সাফল্য পেতে অসমর্থ হয়। ২০১২ থেকে বর্তমান পর্যন্ত সময়ে তিনি নিজেকে বলিউডের অভিনেতা হিসেবে আবারও সংযুক্ত করেন। চলচ্চিত্রে ২য় ছবি ঝিল্লা ঘাজিয়াবাদ দিয়ে ফিরে আসেন একটু দেরিতে। তবে ছবিটি মুক্তির মুখ দেখে আগস্ট ২০১৩ সালে।

## পুরস্কার

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:People from Aligarh
বিষয়শ্রেণী:১৯৬৮-এ জন্ম
বিষয়শ্রেণী:The Doon School alumni
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:স্ক্রিন পুরস্কার বিজয়ী
২০১৪ শীতকালীন প্যারালিম্পিক

**২০১৪ শীতকালীন প্যারালিম্পিক** (সাধারণত সোচি ২০১৪ প্যারালিম্পিক শীতকালীন গেমস নামে পরিচিত) প্রতিবন্ধীদের শীতকালীন আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ১১তম আসর যা আন্তর্জাতিক প্যারালিম্পিক কমিটির তত্ত্বাবধানে রাশিয়ার সোচিতে ৭ - ১৬ মার্চ ২০১৪ সালে অনুষ্ঠিত হয়। এটি রাশিয়ায় আয়োজিত প্রথম প্যারালিম্পিক গেমস এবং এ গেমসে ৪৫টি জাতীয় প্যারালিম্পিক কমিটি অংশগ্রহণ করে।  এবারের গেমসে ৫ টি ক্রীড়ার ৭২ টি বিষয়ে প্রতিযোগিতা হয় এবং নতুন ক্রীড়া হিসাবে স্নোবোর্ডিং শীতকালীন প্যারালিম্পিকে অভিষেক হয়।

## নিলাম প্রক্রিয়া

২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১৪ শীতকালীন অলিম্পিক নিলামে বিজয়ী শহর একইসাথে ২০১৪ শীতকালীন প্যারালিম্পিকও আয়োজন করবে। ২০০৭ সালের ৪ জুলাই গুয়াতেমালার গুয়াতেমালা সিটিতে অনুষ্ঠিত ১১৯তম আইওসি সেশনে দ্বিতীয় ও ফাইনাল রাউন্ডের ভোটাভুটিতে সোচি ২০১৪ শীতকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।

## সাংগঠনিক কাঠামো

## খেলাধুলা

### উদ্বোধনী অনুষ্ঠান

### অংশগ্রহণকারী এনপিসি
২০১৪ শীতকালীন প্যারালিম্পিকে ৪৫ টি জাতীয় প্যারালিম্পিক কমিটি অংশগ্রহণ করে, যা ২০১০ গেমসের চেয়ে একটি বেশি। সোচি ২০১৪ গেমসের মাধ্যমে ব্রাজিল, তুরস্ক ও উজবেকিস্তানের শীতকালীন প্যারালিম্পিক গেমসে অভিষেক হয়, যখন  হাঙ্গেরি ও দক্ষিণ আফ্রিকা পূর্ববর্তী ভ্যানকুভার ২০১০ গেমসে অংশ নিলেও এবারে অংশগ্রহণ করেনি।

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### ক্রীড়াসমূহ
২০১৪ শীতকালীন প্যারালিম্পিকে ৫ টি শীতকালীন প্যারালিম্পিক ক্রীড়া ৭২ টি বিষয়ে পদকের জন্য প্রতিযোগিতা অনুষ্ঠিত হয়। নতুন ক্রীড়া হিসাবে স্নোবোর্ডিং বিষয় আলপাইন স্কিংয়ের অধীন অন্তর্ভুক্ত করা হয়।

* 
* 
* 
* 
* 

### পঞ্জিকা

### সমাপনী অনুষ্ঠান

## পদক

### পদক তালিকা

## আরও দেখুন

* ২০১৪ শীতকালীন অলিম্পিক

## তথ্যসূত্র

## বহিঃসংযোগ

বিষয়শ্রেণী:২০১৪ শীতকালীন প্যারালিম্পিক
বিষয়শ্রেণী:শীতকালীন প্যারালিম্পিক গেমস
বিষয়শ্রেণী:২০১৪-এ রাশিয়া
বিষয়শ্রেণী:২০১৪-এ রুশ ক্রীড়া
বিষয়শ্রেণী:স্বাগতিক রাশিয়ায় আন্তর্জাতিক ক্রীড়া প্রতিযোগিতা
বিষয়শ্রেণী:২০১৪-এ বহু-ক্রীড়া প্রতিযোগিতা
বিষয়শ্রেণী:রাশিয়ায় অলিম্পিক গেমস
মওলানা ভাসানী কলেজ

**মওলানা ভাসানী কলেজ** বাংলাদেশের সিরাজগঞ্জ জেলার একটি শিক্ষা প্রতিষ্ঠান।  এটি উত্তরবঙ্গের প্রবেশদ্বার সিরাজগঞ্জে ১৯৯৪ সালে প্রতিষ্ঠা করা হয়েছিল।

## ইতিহাস
১৯৯৪ সালে বেসরকারী ডিগ্রি কলেজ হিসেবে এটি প্রতিষ্ঠিত হয়। সর্বশেষ ২০১৫ সালে এটির ৩য় তলা ভবন এর শুভ উদ্বোধন হয়। ১৯৯৬ সালে জাতীয়করণ করার মাধ্যমে বর্তমান মওলানা ভাসানী ডিগ্রি  কলেজ নামকরণ করা হয়।

## শিক্ষাক্রম
মওলানা ভাসানী কলেজ এ উচ্চ মাধ্যমিক শ্রেণিতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া ড্রিগ্রী কোর্স করার ব্যবস্থা রয়েছে।

## বিভাগ
* ইংরেজি
* বাংলা
* হিসাব বিজ্ঞান
* ব্যবস্থপনা
* সমাজকর্ম
* ইসলামের ইতিহাস ও সংস্কৃতি
* দর্শন
* অর্থনীতি
* ভূগল

## নামকরণ এর ইতিহাস
মওলানা আবদুল হামিদ খান ভাসানী (১২ ডিসেম্বর ১৮৮০ - ১৭ নভেম্বর ১৯৭৬) ছিলেন বিংশশতকী ব্রিটিশ ভারতের অন্যতম তৃণমূল রাজনীতিবিদ ও গণআন্দোলনের নায়ক, যিনি জীবদ্দশায় ১৯৪৭-এ সৃষ্ট পাকিস্তান ও ১৯৭১-এ প্রতিষ্ঠিত বাংলাদেশের রাজনীতিতে বিশেষ গুরুত্বপূর্ণ ভূমিকা পালন করেছেন। তিনি বাংলাদেশের মানুষের কাছে “মজলুম জননেতা” হিসাবে সমধিক পরিচিত। ১৯৫৪ খ্রিষ্টাব্দের নির্বাচনে যুক্তফ্রন্ট গঠনকারী প্রধান নেতাদের মধ্যে অন্যতম। স্বাধীন বাংলাদেশ প্রতিষ্ঠায় বিশিষ্ট ভূমিকা পালন করেন। তিনি রাজনৈতিক জীবনের বেশীরভাগ সময় মাওপন্থী কম্যুনিস্ট তথা বামধারা রাজনীতির সাথে জড়িত ছিলেন। তার অনুসারীদের অনেকে এজন্য তাকে "লাল মওলানা" নামেও ডাকতেন। তিনি ছিলেন একজন দূরদর্শী নেতা এবং পঞ্চাশের দশকেই নিশ্চিত হয়েছিলেন যে পাকিস্তানের অংশ হিসেবে বাংলাদেশ একটি অচল রাষ্ট্রকাঠামো। ১৯৫৭ খ্রিষ্টাব্দের কাগমারী সম্মেলনে তিনি পাকিস্তানের পশ্চিমা শাসকদের 'ওয়ালাকুমুসসালাম' বলে সর্বপ্রথম পূর্ব পাকিস্তানের বিচ্ছিন্নতার ঐতিহাসিক ঘণ্টা বাজিয়েছিলেন।

## অবকাঠামো
কলেজটির একটি মাত্র ভবন যা ৩য় তালা।  ২য় তলায় একটি ছোট গ্রন্থাগার রয়েছে। কলেজ প্রাঙ্গনে এছাড়া রয়েছে ক্রীড়া ও কমন রুম । এটি সিরাজগঞ্জ  সদর এর মেইন শহরে অবস্থিত। এছাড়াও কলেজ ক্যাম্পাসে আরো নতুন দুটি ভবনের কাজ চলছে । সিরাজগঞ্জ এর ডিগ্রী পাশের 70%  শিক্ষার্থী এই কলেজের।

## তথ্যসূত্র

বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:আবদুল হামিদ খান ভাসানী
বিষয়শ্রেণী:আবদুল হামিদ খান ভাসানীর স্মারক
বিষয়শ্রেণী:সিরাজগঞ্জ
অমরা

**অমরা** () বা **গর্ভফুল** হলো গর্ভাশয়ের ভেতর এক প্রকার টিস্যু যেখান থেকে ডিম্বক সৃষ্টি হয়। যে বিশেষ অঙ্গের মাধ্যমে মাতৃকোষে ভ্রূণ ক্রমবর্ধমান এবং মাতৃ জরায়ুর টিস্যুর সাথে যুক্ত থাকে ও সমন্বয় সাধন করে তাকে অমরা বা গর্ভফুল বলে।

## গঠন

গর্ভাবস্থায় ভ্রূণ ও মাতৃদেহের মধ্যে অস্থায়ী টিস্যু দ্বারা সংযোগ স্থাপিত হয়। এই কলার মাধ্যমে ভ্রূণে মাতৃদেহ থেকে পুষ্টিদ্রব্য ও অক্সিজেন পৌঁছায় এবং ভ্রূণ থেকে বিপাকজাত ক্ষতিকারক পদার্থ মাতৃদেহে আসে। এই অস্থায়ী টিস্যু হলো অমরা বা প্লাসেন্টা।

গর্ভবতী স্ত্রী লোকের জরায়ুর এন্ডোমেট্রিয়ামে ব্লাস্টোসিস্ট রোপণের পর থেকেই অমরা উৎপত্তি হতে শুরু হয়।

অমরা মাতৃদেহের অংশ ও ভ্রূণের অংশ নিয়ে গঠিত। মৃতদেহের অংশ হলো ব্লাড সাইনাস আর ভ্রূণ এর অংশ হলো কোরিওনিক ভিলাই ।

## কাজ:

অমরার সাহায্যে ভ্রূণ জরায়ুর গাত্রে সংস্থাপিত হয়। অমরা অনেকটা ফুসফুসের মতো কাজ করে। অমরার মাধ্যমে মায়ের রক্ত থেকে অক্সিজেন গ্রহণ এবং ভ্রূণ থেকে কার্বন ডাইঅক্সাইডের বিনিময় ঘটে। অমরাতে সঞ্চিত প্রোটিন লিপিড, ক্যালসিয়াম প্রয়োজনে ভেঙে যায় এবং ভ্রূণের রক্তে মেশে। মায়ের দেহ থেকে ভ্রূণে রোগ জীবাণু প্রবেশ বাধা দেয় অমরা। মায়ের দেহে গঠিত অ্যান্টিবডি অমরার মাধ্যমে ভ্রূণের রক্তে প্রবেশ করে।অমরা একই সাথে বৃক্কের মতো কাজ করে। বিপাকের ফলে যে বর্জ্য পদার্থ উৎপন্ন হয় তা অমরার মাধ্যমে ভ্রূণের দেহ থেকে অপসারিত হয়। অমরা কিছু গুরুত্বপূর্ণ হরমোন তৈরি করে। এই হরমোন ভ্রূণের রক্ষণাবেক্ষণ ও তার স্বাভাবিক গঠনে সাহায্য করে অমরা অন্তঃক্ষরা গ্রন্থি হিসেবে কাজ করে। অমরা থেকে HCG,HCS, প্রোজেস্টেরন, রিল্যাক্সিন ক্ষরিত হয়।

প্লাসেন্টার বিরূপ কার্য হল অতিরিক্ত antiRh ফ্যাক্টর এর কারণে ভ্রুনের এরিথ্রো ব্লাস্টোসিস ফিটালিস অস্বাভাবিকতা হয় আবার ফোনের অনেক জেনেটিক্যাল অস্বাভাবিকতা, হেপাটাইটিস বি এর সংক্রমণ ঘটতে পারে।

## ছবি

চিত্র:Cord & Placenta.jpg|অমরা
চিত্র:Human placenta.jpg|অমরা
চিত্র:Placenta vasculature 3D power doppler 00001.gif|অমরা
চিত্র:Placenta held.jpg|অমরা
চিত্র:2910 The Placenta-02.jpg|অমরা
চিত্র:Human placenta 01.JPG|অমরা
চিত্র:Human placenta 02.JPG|অমরা
চিত্র:Ziheche.jpg|অমরা


## তথসূত্র
অমরার অপর নাম হল গর্ভফুল।

বিষয়শ্রেণী:জীববিজ্ঞান
বিষয়শ্রেণী:প্রাণিবিজ্ঞান
বিষয়শ্রেণী:অঙ্গ
বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
বিষয়শ্রেণী:প্রজননতন্ত্র
বিষয়শ্রেণী:অণুজীবসমগ্র
গ্রেইম লেব্রয়

**গ্রেইম ফ্রেডরিক লেব্রয়** (; জন্ম: ৭ জুন, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, ম্যাচ রেফারি ও দল নির্বাচক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের পক্ষে খেলেছিলেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন **গ্রেইম লেব্রয়**।

## খেলোয়াড়ী জীবন
১৯৮৬ থেকে ১৯৯২ মেয়াদে শ্রীলঙ্কা দলের পক্ষে ৯টি টেস্ট ও ৪৪টি একদিনের আন্তর্জাতিকে অংশ নিয়েছেন। এছাড়াও প্রথম-শ্রেণীর ক্রিকেটে ৩৩.৫৬ গড়ে ১২৪ উইকেট পেয়েছেন। কিন্তু আন্তর্জাতিক ক্রিকেট অঙ্গনে তার বোলিং গড় চল্লিশের মাঝামাঝি। মাঝারীমানের ব্যাটিং দক্ষতার কারণে মাঝেমধ্যেই অল-রাউন্ড নৈপুণ্য প্রদর্শনে সক্ষমতা দেখাতে পেরেছিলেন। তন্মধ্যে অস্ট্রেলিয়ার বিপক্ষে ৭ উইকেট দখলসহ ৮০ বলে ৭০ রান করেছিলেন। শ্রীলঙ্কায় রাজনৈতিক অস্থিরতার কারণে নয় টেস্টের সবগুলোই খেলেছেন প্রতিপক্ষের মাঠে।

## প্রশাসনে অংশগ্রহণ
খেলোয়াড়ী জীবন থেকে অবসর নেয়ার পর ফিকার সদস্যরূপে দায়িত্ব পালন করেছিলেন।

১৫ সেপ্টেম্বর, ২০১৭ তারিখে গ্রেইম লেব্রয়কে প্রধান দল নির্বাচক হিসেবে মনোনীত করা হয়। তার সাথে সাবেক দল নির্বাচক অশঙ্কা গুরুসিনহা ও নতুন তিনজন - জাতীয় দলের সাবেক ব্যবস্থাপক জেরিল ওটার্সজ, সাবেক শ্রীলঙ্কান উইকেট-রক্ষক গামিনি বিক্রমাসিংহে ও সাবেক শ্রীলঙ্কান ক্রিকেটার সজিত ফার্নান্দোকে মনোনয়ন দেয়া হয়।

## তথ্যসূত্র

## আরও দেখুন
* ডন অনুরাসিরি
* শ্রীলঙ্কা জাতীয় ক্রিকেট দল
* ২০১২ আইসিসি বিশ্ব টুয়েন্টি২০ কর্মকর্তা
* আন্তর্জাতিক ক্রিকেটে অংশগ্রহণকারী পরিবারের তালিকা
* একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

## বহিঃসংযোগ
*
*

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:বার্গার ক্রীড়াব্যক্তিত্ব
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:ওলন্দাজ বংশোদ্ভূত শ্রীলঙ্কান ব্যক্তি
বিষয়শ্রেণী:কলম্বো ক্রিকেট ক্লাবের ক্রিকেটার
বিষয়শ্রেণী:গালে ক্রিকেট ক্লাবের ক্রিকেটার
বিষয়শ্রেণী:ক্রিকেট ম্যাচ রেফারি
ডাইক্লোফেনাক

**ডাইক্লোফেনাক** () (INN) একটি ব্যথানাশক বা নন-স্টেরয়ডাল অ্যান্টি-ইনফ্ল্যামাটরি ড্রাগ **(NSAID)**। সারাবিশ্বে বিভিন্ন নামে পাওয়া যায়।

ডাইক্লোফেনাক নামটি এর রাসায়নিক নাম: 2-(2,6-**dichloranilino**) **phenylacetic** **acid** থেকে উদ্ভূত।আলফ্রেড সালম্যান (Alfred Sallmann) ও রুডলফ ফিস্টার (Rudolf Pfister) প্রথম ডাইক্লোফেনাক সংশ্লেষণ করেন এবং Ciba-Geigy কোম্পানি যা বর্তমানে নোভারটিস (Novartis) নামে পরিচিত, প্রথম এটি বাজারে আনে ১৯৭৩ সালে। 

ডাইক্লোফেনাক ওষুধটি সোডিয়াম বা পটাশিয়াম লবণ হিসেবে পাওয়া যায়।। 

## ব্যবহার

ডাইক্লোফেনাক ব্যথা, প্রদাহজনিত রোগ ও ডিসমেনোরিয়া বা ব্যথাযুক্ত রজঃস্রাব প্রভৃতি ক্ষেত্রে ব্যবহৃত হয়। 

প্রদাহজনিত রোগসমূহ হলো আর্থ্রাইটিস, রিউমাটয়েড আর্থ্রাইটিস, অস্টিওআর্থ্রাইটিস, পলিমায়োসাইটিস, ডার্মাটোমায়োসাইটিস, অ্যাঙ্কাইলোজিং স্পনডাইলাইটিস, গাউট ইত্যাদি। 

কিডনিতে পাথর বা পিত্তথলির পাথর, মাইগ্রেনের ব্যথা ইত্যাদি ক্ষেত্রে এর ব্যবহার রয়েছে। এ ছাড়া ডাইক্লোফেনাক অপারেশন পরবর্তী বা আঘাতজনিত হালকা থেকে মাঝারি ব্যথা উপশমে ব্যবহার করা হয়।

ডাইক্লোফেনাক মলম হিসাবেও পাওয়া যায় যা স্ট্রেইন বা আঘাতজনিত বা প্রদাহজনিত  ব্যথায় স্থানীয়ভাবে ব্যবহৃত হয়। 
এটি ক্যান্সারজনিত ব্যথায় ব্যবহার করা হয়।


Diclofenac sodium 100mg.jpg|Sintofarm (diclofenac) for suppository administration
Diclofenac sodium IV 75mg.jpg|Dyloject (diclofenac) 2 ml for Intravenous therapyand IM administration
Voltaren tablets.jpg|Voltaren (diclofenac) 50&nbsp;mg enteric coated tablets


## প্রতিনির্দেশনা

* ডাইক্লোফেনাকের প্রতি অতিসংবেদনশীলতা।
* গর্ভকালীন তৃতীয় ট্রাইমেস্টার।
* পাকস্থলী ও পেপ্টিক আলসার।
* প্রদাহজনিত বাউয়েল ডিজিজ যেমন: আলসারেটিভ কোলাইটিস, ক্রন্স ডিজিজ।
* লিভার ও কিডনি রোগ। 

## পার্শ্বপ্রতিক্রিয়া

ডাইক্লোফেনাক হার্ট অ্যাটাকের ঝুঁকি বাড়ায়।  FDA  মেডিকেল অফিসার ডেভিড গ্রাহাম রিভিউ প্রদান করেন যে ডাইক্লোফেনাক মায়োকার্ডিয়াল ইনফার্কশন এর ঝুঁকি বাড়ায়।  এছাড়া পেপ্টিক আলসার ও লিভারের ক্ষতি করতে পারে।  ডাইক্লোফেনাক কিডনিতে প্রোস্টাগ্লান্ডিন সংশ্লেষণ কমিয়ে কিডনিকে ক্ষতিগ্রস্ত করতে পারে।
সাম্প্রতিক গবেষণায় দেখা গেছে নিয়মিত ডাইক্লোফেনাক সেবনে স্ট্রোক এর ঝুঁকি বাড়ে। ডাইক্লোফেনাক ও এই গ্রুপের অন্যান্য ওষুধ যেমন অ্যাসপিরিন নিয়মিত সেবনে সাময়িক বন্ধ্যত্ব দেখা দিতে পারে। ডিপ্রেশন, উদ্বিগ্নতা, অস্থিরতা, দুঃস্বপ্ন প্রভৃতি মানসিক ব্যাধি করতে পারে। এটি ওয়ার্ম অ্যান্টিবডি হিমোলাইটিক অ্যানিমিয়া করতে পারে।

## তথ্যসূত্র

## বহিঃসংযোগ

* Diclofenac: Drug Information Provided by Lexi-Comp: Merck Manual Professional
* Cancer Treatment with Diclofenac – What Are the Facts?

বিষয়শ্রেণী:ঔষধ
বিষয়শ্রেণী:এসেটিক এসিড
বিষয়শ্রেণী:হেপাটোটক্সিন
বিষয়শ্রেণী:নেফ্রোটক্সিন
বিষয়শ্রেণী:প্রদাহ বিরোধী অ-স্টেরয়েড ওষুধ
বিষয়শ্রেণী:ফাইজার মার্কা
মনোজ যোশী

**মনোজ যোশী** (; জন্ম: ১৪ ডিসেম্বর ১৯৬৫) ভারতীয় চলচ্চিত্র এবং টেলিভিশনের একজন অভিনেতা। মারাঠি থিয়েটার দিয়েই তার কর্মজীবন শুরু হয় এবং তিনি তার কর্মশৈলী দিয়ে গুজরাত ও হিন্দি থিয়েটারে জায়গা করে নেন। ১৯৯৮ সাল হতে তিনি আরো ৬০টিরও বেশি ছবিতে অভিনয় করেছেন তবে তার বেশিরভাগই কৌতুকময় চরিত্রে।

তিনি টিভি সিরিজ যেমন চাণক্য, এক মহল হো সাপ্না কা, রাউ (মারাঠি), সাংদিল, কাভি শৌতেন কাভি সাহেলি, খিচ্‌ড়ি, মুরা রাস্কা মাই লা (মারাঠি)তেও অভিনয় করেন। তিনি ভাইয়ের সাথে সারফারোশ (সাব ইনেস্পেক্টর বাজ্জু) ছবি দিয়ে আত্মপ্রকাশ করেন। ছবিটিতে তার ভাই বালা ঠাকুরের চরিত্রে অভিনয় করেন। তার অন্যান্য ছবিগুলো হলো হাঙ্গামা, হালচাল, ধুম, ভাগাম ভাগ, ফির হেরা ফেরি, চুপ চুপ কে, ভোল ভুলাইয়া ও বিল্লো বারবের।

তিনি টিভি সিরিয়াল চক্রবর্তী আশোকা সাম্রাট-এ চাণক্যের চরিত্র ফুটিয়ে তোলেন।

## চলচ্চিত্রের তালিকা

## টেলিভিশন ধারাবাহিক নাটক

## ব্যক্তিগত জীবন
তার পিতা ছিলেন নবনীত যোশী এবং তার ছোট ভাই হলেন আরেক অভিনেতা রাজেশ যোশী। রাজেশ যোশী ১৯৯৮ সালে মৃত্যুবরণ করেন। মনোজ জোশীকে আদপোদারা গ্রামের পাশে উত্তর গুজরাতের হিম্মতনগর থেকে তাকে আহবান করা হয়। 
## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:গুজরাতের অভিনেতা
গিগামিটার

**গিগামিটার** (; ওজন ও পরিমাপের আন্তর্জাতিক দপ্তর দ্বারা অফিসিয়াল ব্যবহৃত বানান; এসআই প্রতীক: **Gm**) বা **Gigameter** (আমেরিকান বানান) হল মেট্রিক পদ্ধতিতে দৈর্ঘ্যের একটি একক, যা এক বিলিয়ন মিটারের সমান। এসআই ভিত্তিতে দৈর্ঘ্যের একক হবে ১,০০০,০০০ কিলোমিটার বা প্রায় ৬২১.৩৭০ মাইল।
* সূর্য থেকে পৃথিবীর  গড় দূরত্ব ১৪৯.৬ Gm বা ১ AU।
* সূর্য থেকে বৃহস্পতি গ্রহের গড় দূরত্ব ৭৭৮.৫ Gm বা ৫.২ AU।
* প্যারেন্ট তারকা এইচডি ২০৯৪৫৮ থেকে এইচডি ২০৯৪৫৮ বি গড় দূরত্ব ৬.৭ Gm বা ০.০৪৫ AU।
* সূর্যের গড় ব্যাস হল ১.৩৯৩ Gm।
* লাল অতিদানব তারা আর্দ্রা গড় ব্যাস হল .১.৩০২ Gm।

## আরও দেখুন
*1 E+6 m
*এসআই
*এসআই প্রেফিক্স
*মেট্রিক একক
*মাত্রার আদেশ (দৈর্ঘ্য)
*একক রূপান্তর, দৈর্ঘ্যের অন্য এককের সাথে তুলনা করার জন্য
*আলোক বর্ষ
*পারসেক

## তথ্যসূত্র

বিষয়শ্রেণী:দৈর্ঘ্যের একক
বিষয়শ্রেণী:জ্যোতির্বিদ্যাতে পরিমাপের একক
+০৯
২০১৪ শীতকালীন প্যারালিম্পিকের পদক তালিকা

**২০১৪ শীতকালীন প্যারালিম্পিক পদক তালিকা** হল ৭ - ১৬ মার্চ রাশিয়ার সোচিতে অনুষ্ঠিত ২০১৪ শীতকালীন প্যারালিম্পিকে  পদক অর্জনের তালিকা অনুসারে জাতীয় প্যারালিম্পিক কমিটিসমূহের একটি তালিকা। ৫ টি ক্রীড়ার ৭২ টি বিষয়ে ৪৫ টি দেশের ৫৫০ জন ক্রীড়াবিদ অংশগ্রহণ করে। রাশিয়া ৩০ টি স্বর্ণ পদকসহ ৮০ টি পদক (যা মোট পদকের ৩৭%) নিয়ে প্রথম স্থান অর্জন করেন।

## পদক তালিকা

;নির্দেশক 
 স্বাগতিক দেশ  (রাশিয়া)



## তথ্যসূত্র
;সাধারণ 

* 

;Specific

## বহিঃসংযোগ
*Sochi2014 

বিষয়শ্রেণী:২০১৪ শীতকালীন প্যারালিম্পিক
বিষয়শ্রেণী:শীতকালীন প্যারালিম্পিকের পদক তালিকা
বিষয়শ্রেণী:রুশ ক্রীড়া সম্পর্কিত তালিকা
২০১০ শীতকালীন প্যারালিম্পিক

**২০১০ শীতকালীন প্যারালিম্পিক** (অফিসিয়ালিভাবে **দ্বাদশ প্যারালিম্পিক শীতকালীন গেমস**) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ১০ম আয়োজন, যা ১২ - ২১ মার্চ ২০১০ সালে কানাডার ভ্যানকুভার ও উইস্টলারে অনুষ্ঠিত হয়। ভ্যানকুভারের বিসি প্লেস স্টেডিয়ামে উদ্বোধনী এবং উইস্টলারে সমাপনী অনুষ্ঠান হয়। উদ্বোধনী অনুষ্ঠানে ৫০০ জন শিল্পী "ওয়ান ইন্সপেয়ার মেনি" সংগীতটি পরিবেশন করেন। পনের বছর বয়সী কানাডীয় স্নোবোর্ডার জেস বিউমোন্ট, যে একজন অ্যাপুটি, সে ক্রীড়াবিদদের শপথ বাক্য পাঠ করান। প্যাট্রিক রোবার্গ প্রোডাকশন ইন্ডাস্ট্রি এর ব্যবস্থাপনায় দুই ঘণ্টা ধরে ভ্যানকুভার ভিত্তিক লাইভ অনুষ্ঠান দেখানো হয়।

## নিলাম প্রক্রিয়া

২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১০ শীতকালীন অলিম্পিক নিলামে বিজয়ী শহর একইসাথে ২০১০ শীতকালীন প্যারালিম্পিকও আয়োজন করবে।  চেক রিপাবলিকের প্রাগে  অনুষ্ঠিত ১১৫তম আইওসি সেশনে দ্বিতীয় ও ফাইনাল রাউন্ডের ভোটাভুটিতে ভ্যানকুভার ২০১০ শীতকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।

## উন্নয়ন ও প্রস্তুতি

## গেমস
### অংশগ্রহণকারী এনপিসি
২০১০ শীতকালীন প্যারালিম্পিকে ৪৪ টি জাতীয় প্যারালিম্পিক কমিটি তাদের প্রতিনিধি পাঠায়। যা ২০০৬ গেমসের চেয়ে ৫ টি বেশি। ২০০৬ প্যারালিম্পিকে ৩৯ জাতীয় প্যারালিম্পিক কমিটি অংশগ্রহণ করেছিল। আর্জেন্টিনা, রোমানিয়ার এবং বসনিয়া ও হারজেগোভিনা পূর্বে গ্রীষ্মকালীন প্যারালিম্পিকে অংশ নিলেও প্রথমববারের মত শীতকালীন প্যারালিম্পিকে অংশ নেয়। এছাড়া সার্বিয়া মন্টিনিগ্রো থেকে আলাদা হওয়ার পর এবারে প্রথম অংশগ্রহণ করে। লাটভিয়া ২০০৬ তুরিন গেমসে অংশগ্রহণ করলেও ২০১০ গেমসে অংশ নেয়নি।

২০১০ ভ্যানকুভার প্যারালিম্পিকে ৫০৬ জন ক্রীড়াবিদ অংশগ্রহণ করে, যেখানে ২০০৬ শীতকালীন প্যারালিম্পিক এর চেয়ে অনেক কম ৪৭৬ জন ক্রীড়াবিদ অংশ নিয়েছিল।

* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 

### ক্রীড়াসমূহ
২০১০ শীতকালীন প্যারালিম্পিকে ৫ টি শীতকালীন প্যারালিম্পিক ক্রীড়া ৬৪ টি বিষয়ে পদকের জন্য প্রতিযোগিতা অনুষ্ঠিত হয়।

* 
* 
* 
* 
* 

### পঞ্জিকা
২০১০ শীতকালীন গেমসের সময়সূচি ৬ অক্টোবর ২০০৯ সালে প্রকাশ করা হয়।

## পদক তালিকা

;নির্দেশক 
 স্বাগতিক দেশ  (কানাডা)

## প্রচার

## তথ্যসূত্র

## বহিঃসংযোগ

বিষয়শ্রেণী:২০১০ শীতকালীন প্যারালিম্পিক
বিষয়শ্রেণী:শীতকালীন প্যারালিম্পিক গেমস
বিষয়শ্রেণী:২০১০-এ কানাডা
বিষয়শ্রেণী:২০১০-এ কানাডীয় ক্রীড়া
বিষয়শ্রেণী:স্বাগতিক কানাডায় আন্তর্জাতিক ক্রীড়া প্রতিযোগিতা
বিষয়শ্রেণী:২০১০-এ বহু-ক্রীড়া প্রতিযোগিতা
বিষয়শ্রেণী:২০১০-এর দশকে ক্রীড়া
বিষয়শ্রেণী:কানাডায় অলিম্পিক গেমস
ক্লোট্রিমাজোল

**ক্লোট্রিমাজোল** () একটি বিস্তৃত বর্ণালীর ছত্রাক নাশক ওষুধ যা মানুষ ও অন্যান্য প্রাণীর ছত্রাক সংক্রমণের চিকিৎসায় ব্যবহৃত হয়, যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ ইত্যাদি। এছাড়া এটি অ্যাথলেটস ফুট (টিনিয়া পেডিস) ও জোক ইচ (টিনিয়া ক্রুরিস) এর চিকিৎসাতেও ব্যবহৃত হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।

## ব্যবহার

ছত্রাক সংক্রমণের চিকিৎসায় ব্যবহৃত হয়, যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ,অ্যাথলেটস ফুট (টিনিয়া পেডিস) ও জোক ইচ (টিনিয়া ক্রুরিস)। এটি ১% ক্রিম, ভ্যাজাইনাল ট্যাবলেট ও লজেন্স হিসেবে পাওয়া যায়। ভালবোভ্যাজাইনাল ক্যান্ডিডিয়াসিসে ক্লোট্রিমাজোল ট্যাবলেট যোনিপথে স্থাপন করা হয়। এটি ওরাল থ্রাশ বা মুখগহ্বরের সংক্রমণে লজেন্স হিসেবে ব্যবহার করা হয়। 
টিনিয়া কর্পোরিস, টিনিয়া ক্রুরিস বা টিনিয়া পেডিসের চিকিৎসায় প্রায়শই ক্লোট্রিমাজোল এর সাথে বিটামিথাসন ব্যবহার করা হয়। সিকল সেল অ্যানিমিয়াতে এর ব্যবহার নিয়ে গবেষণা হচ্ছে। 

## গর্ভাবস্থা
টপিক্যাল ব্যবহারে কিছু পরিমাণ শোষিত হলেও গর্ভাবস্থা ও দুগ্ধদানকালীন সময়ে ব্যবহার করা যেতে পারে।

## পার্শ্বপ্রতিক্রিয়া

ট্যাবলেট এর ক্ষেত্রে চুলকানি ও বমি হতে পারে। ভ্যাজাইনাল ট্যাবলেট এর ক্ষেত্রে যোনিপথে জ্বালা করতে পারে এবং যৌনমিলনের পর পুরুষ সঙ্গীর শিশ্নে চুলকানি ও জ্বালা হতে পারে।   ক্লোট্রিমাজোল ক্রিম ও সাপোজিটোরিতে তৈল থাকে যা ল্যাটেক্স কনডমকে দুর্বল করে দিতে পারে।

## তথ্যসূত্র

বিষয়শ্রেণী:ইমিডাজোল অ্যান্টিফাঙ্গাল
বিষয়শ্রেণী:ছত্রাক নাশক ওষুধ
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:বায়ার মার্কা
বিষয়শ্রেণী:ফিনাইল যৌগ
ইকোনাজোল

**ইকোনাজোল** () (সাধারণত নাইট্রেট লবণ হিসেবে ব্যবহৃত হয়) একটি ছত্রাক নাশক ওষুধ যা ইমিডাজোল শ্রেণিভুক্ত।

## ব্যবহার
এটি ক্রিম হিসেবে বিভিন্ন নামে পাওয়া যায়। কোনো কোনো ক্ষেত্রে এটি ট্রায়ামসিনোলোনের সাথে কম্বিনেশন করে ব্যবহার করা হয়।
ছত্রাক সংক্রমণ যেমন ভ্যাজাইনাল ক্যান্ডিডিয়াসিস বা যোনিপথের ঈস্ট সংক্রমণ, ওরাল থ্রাস বা মুখগহ্বরের ক্যান্ডিডিয়াসিস, রিং ওয়ার্ম বা দাদ ইত্যাদি। এছাড়া এটি অ্যাথলেটস ফুট (টিনিয়া পেডিস) ও জোক ইচ (টিনিয়া ক্রূরিস),পিটাইরিয়াসিস ভারসিকালার এর চিকিৎসাতেও ব্যবহৃত হয়। 

## পার্শ্বপ্রতিক্রিয়া

প্রায় ৩% রোগীর ক্ষেত্রে ইকোনাজোল নাইট্রেট পার্শ্বপ্রতিক্রিয়া দেখায়। প্রধান প্রতিক্রিয়াসমূহ হচ্ছে চুলকানি,জ্বলন, ইরাইথিমা বা লালচে দাগ ইত্যাদি।

## সংশ্লেষণ
[থাম্ব|কেন্দ্র|555px|Econazole synthesis:   (1970, 1973 both to [Janssen Pharmaceutica|Janssen).]]

## তথ্যসূত্র

## বহিঃসংযোগ
* Description and details at Drugs.com

বিষয়শ্রেণী:ছত্রাক নাশক ওষুধ
বিষয়শ্রেণী:ইমিডাজোল অ্যান্টিফাঙ্গাল